burgasdotpro/wikipedia huggingface dataset:
Nemecká (vrch v Nízkych Tatrách)

Nemecká () je vrch v Nízkych Tatrách. Leží južne od Svarína, približne juhovýchodne od Liptovského Hrádku. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Východná. Najbližšími sídlami sú severne ležiace osady Svarín a Čierny Váh, západným smerom leží Vyšná a Nižná Boca a Malužiná, južne sa nachádza Závadka nad Hronom a Heľpa a východne Liptovská Teplička. Vrch je súčasťou Národného parku Nízke Tatry.
Opis.
Nemecká je súčasťou rázsochy, ktorá vybieha severovýchodným smerom z masívu Veľkého boku () na Holicu (). Je pokračovaním výrazného bočného hrebeňa, ktorý vedie severným smerom zo Zadnej hole () v hlavnom hrebeni medzi Bacúšskym sedlom a sedlom Priehybka a pokračuje cez Zadnú Širokú () na Veľký bok, kde sa vetví. Z južného smeru masív vymedzuje dolina Hodruša, východným smerom leží dolina Studená a severozápadným dolina Torysa. Západným smerom susedí Veľký bok (), Malý bok () a Mačacia (), severným Pálenica (), Chmelinec () a Holica, východným Oselná (), Medvedia () a Malá Vápenica () a južným Kolesárová (), Oravcová () a Zadná hoľa (). Masív patrí do povodia Váhu, kde vodu z južnej a východnej časti odvádza riečka Ipoltica, zo severnej voda odteká Svarínkou. Vrcholom vedie značený turistický chodník zo Svarína.
Výhľady.
Vrcholovú časť pokrýva nesúvislý, miestami riedky les s viacerými holinami, umožňujúcimi tak obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež Vysoké a Západné Tatry a Chočské vrchy.
Debra Jo Ruppová

Debra Jo Ruppová (* 24. február 1951, Glendale, Kalifornia, USA) je americká herečka, známa z televízneho seriálu "Tie roky sedemdesiate" (1998-2006). 
Detstvo a mladosť.
Ruppová sa narodila v Glendale, v Kalifornia ale vyrastala v meste Boxford, v štáte Massachusetts. Má dve sestry. Ruppová odmalička snívala, že sa stane herečkou, ale jej rodičia boli proti tomu a preto začala študovať na University of Rochester, v New Yorku, kde však začala navštevovať dramatický krúžok. Po absolvovaní univerzity, sa presťahovala do New Yorku, aby sa naplno venovala svojej hereckej kariére. 
Kariéra.
Ruppová sa začala venovať divadelnému herectvu v roku 1980. V rovnakom roku, tiež získala jednu z úloh v televíznom seriály "All My Children". V roku 1988 si zahrala vo filme "Veľký", po boku Toma Hanksa a Elizabeth Perkins. 
V roku 1990 účinkovala v divadle Broadway. Neskôr, hosťovala vo viacerých televíznych seriáloch, ako napríklad "Blossom" (1990-1995), "L.A. Law" (1986-1994) či "Priatelia" (1994-2004). V roku 1997 si zahrala jednu z vedľajších úloh po boku, Lisy Kudrow, Parker Posey, Toni Collette a Alanny Ubach, vo filme "Clockwatchers". O rok neskôr, získala postavu Kitty Forman, v televíznom seriály, "Tie roky sedemdesiate". Seriál mal záverečnú epizódu v roku 2006. V roku 2022 vznikol spin-off seriálu "Tie roky sedemdesiate", s názvom, Tie roky devedesiate, kde Ruppová hrá jednu z hlavných úloh. 
V rokoch 2010 až 2011 účinkovala v sitcome "Bláznivá rodinka". Hosťovala tiež v televíznom seriály, "Toto sme my", v rokoch 2016 až 2018 a "WandaVision", z roku 2021. Ruppová sa tiež aktívne venuje divadelnému herectvu a dabingu. 
Súkromný život.
Ruppová má dva domy, jeden v meste Lee v Massachusetts a druhý v Los Angeles. Nikdy sa nevydala a nemá žiadne deti. Tiež o sebe tvrdí, že je metodistka.
Dom Kirkora Mesroboviča

Dom Kirkora Mesroboviča () je meštiansky dom z polovice 19. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku.
Lokalita.
Danovov dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv v úpätí pahorku Nebet tepe na ulici „Artin Gidikov“ () č. 11.
Dejiny a súčasnosť.
Dom dal postaviť v rokoch 18451846 Kirkor Mesrobovič, poľnohospodár a lichvár a významný predstaviteľ plovdivskej arménskej komunity. Dom si dal postaviť vo vtedajšej arménskej štvrti v susedstve chrámu svätého Juraja, arménskej školy, ako aj domu Stepana Chindlijana, ďalšieho významného arménskeho obchodníka.
V 70. rokoch 20. storočia bol dom poškodený v dôsledku požiaru a následne prešiel reštauráciou.
Charakteristika.
Do areálu domu sa z ulice vchádza cez drevenú bránu. Fasáda budovy je plne symetrická. Dom plne kopíruje svah pahorku v ktorom bol postavený a tak je pri vchode z ulice budova len jednoposchodová, ale zo strany zadného dvora dosahuje výšky takmer troch poschodí.
Kompozičný plán je takisto symetrický na princípe dvoch vzájomne na sebe kolmých osí. Pred hlavným vchodom do domu sa nachádza portikus podopieraný dvomi stĺpmi a zakončený vo vrchnej časti štítovým frontónom. Do samotnej budovy sa vchádza z vonkajšieho dvora po dvojramennom drevenom schodisku.
Izby sú v dome logicky rozmiestnené a ich rozmiestnenie kopíruje symetrický plán budovy. Za schodiskom nasleduje priestranný salón obdĺžnikového pôdorysu. Na každej z dlhších strán salónu sa nachádzajú dve obytné izby, medzi ktorými je vždy umiestnená ešte jedna malá miestnosť. Rozmiestnenie izieb na ďalších poschodiach je totožné. V dome sa nenachádzajú vnútorné schodiská. Každé poschodie je dostupné samostatne zvonku z príslušného dvora.
Steny sú bohato zdobené freskami a stropy všetkých miestností v budove aj drevorezbou. Vo výzdobe prevládajú geometrické motívy. Okrasným prvkom miestností sú v dome aj alafrangy (špecifické interiérové niky vyskytujúce sa v domoch z obdobia bulharského národného obrodenia). Zložito umelecky profilované sú aj dvere v interiéri budovy.
Expozície.
V dome sú umiestnené dve expozície Mestskej umeleckej galérie.
Stála expozícia „Canko Lavrenov“.
Stála expozícia „Canko Lavrenov“ () sa nachádza na prvom poschodí domu. Bola otvorená v roku 2002. Je venovaná tvorbe významného bulharského umelca Canka Lavrenova. Vystavené sú diela, ktoré zachytávajú jeho tvorbu od roku 1926 do 60. rokov 20. storočia.
Expozícia „Mexická grafika“.
Expozícia „Mexická grafika“ () je umiestnená v miestnostiach v prízemnej časti budovy. V dome je umiestnená od roku 1981, kedy exponáty održal Plovdiv darom od Mexika pri príležitosti výročia 1300 rokov od založenia Prvej bulharskej ríše. Predstavuje výber rôznorodej tvorby mexických umelcov 20. storočia.
Štatút a dôvod pamiatkovej ochrany.
Kategória: kultúrna pamiatka miestneho významu
Rivne

Rivne (ukr. "Рівне" - Rivne , rus. "Ровно" - Rovno, poľ. "Równe") je mesto na západe Ukrajiny, v historickom regióne Volyň, s približne 250 000 obyvateľmi. Je administratívnym strediskom Rivnenskej oblasti a Rivnenskeho rajónu.
Prvá písomná zmienka pochádza z roku 1282 a dlho patrilo Litovskému veľkovojvodstvu, resp. Poľsko-litovskej únii. V roku 1793 prešlo do rúk Ruska a o štyri roky neskôr sa oficiálne stalo mestom. Koncom 19. storočia sa mesto stalo významnou železničnou križovatkou. Po prvej svetovej vojne patrilo Poľsku, no v roku 1939 ho obsadili Sovieti. Medzi rokmi 1941 - 1944 ho okupovali Nemci a vyhlásili ho za hlavné mesto Ríšskeho komisariátu Ukrajina. Po druhej svetovej vojne bolo začlenené do Ukrajinskej sovietskej socialistickej republiky ako sídlo oblasti a toto postavenie si zachovalo aj po vzniku samostatnej Ukrajiny v roku 1991.
Rivne zažilo najväčší rozmach v druhej polovici 20. storočia, kedy sa vo veľkom začal rozvíjať priemysel, najmä chemický a strojárenský. Dodnes je mesto aj dôležitou dopravnou križovatkou. Nachádzajú sa tu 3 vysoké školy, filharmónia, bábkové divadlo a niekoľko múzeí.Mesto bolo zasiahnuté aj ruskou inváziou na Ukrajinu - 14. marca 2022 tu ruské jednotky zbombardovali televíznu vežu, pričom zahynulo 9 ľudí. V Rivenskom regióne je aj jedna z ukrajinských jadrových elektrární "Rivenská jadrová elektráreň".
František Schöbl

Armádny generál IV. triedy v. v. František Schöbl (* 6. jún 1868 Jindřichův Hradec – † 8. júl 1937 Praha) bol český dôstojník.
V rakúsko-uhorskej cisárskej armáde počas prvej svetovej vojny pôsobil ako plukovník. Následne pôsobil ako generál novo vytvorenej Československej armády. Krátko po vzniku Československa pôsobil ako vrchný veliteľ čs. jednotiek v československo-maďarskej vojne na Slovensku a stal sa tak jedným z prvých československých aktívne slúžiacich generálov Československej armády.
Ondřej Havelka (cestovateľ)

Dr. Ondřej Havelka (* 24. máj 1980, Jablonec nad Nisou ) je český cestovateľ, religionista, teológ, spisovateľ, podnikateľ.
Životopis.
Narodil sa 24. mája 1980 v Jablonci nad Nisou. Precestoval viac ako 100 krajín celého sveta. V rokoch 2004 a 2005 uskutočnil spolu s Michaelou Lorencovou unikátnu dvojročnú cestu stopom a pešo cez celú Afriku. Na svojich dobrodružných výpravách sa zameriava na odľahlé domorodé etniká, ich kultúru, históriu a religiozitu. Napísal viac ako 200 reportáží a niekoľko kníh. Vyštudoval humanitné vedy na Univerzite Hradec Králové (summa cum laude), teológiu na Univerzite Karlovej v Prahe (summa cum laude), manažment na CBS v Prahe a etiku na Univerzite Karlovej v Prahe (summa cum laude). Rigoróznu skúšku a doktorandské štúdium absolvoval na Katolíckej teologickej fakulte Univerzity Karlovej v Prahe. Zaoberá sa medzikultúrnym a medzináboženským dialógom z cestovateľskej perspektívy. V posledných publikáciách prepája filozofiu cestovania s teológiou a biblistikou. Je propagátorom pojmu – v oblastiach sociológie náboženstva a psychológie náboženstva – náboženský šok.
Publikuje reportáže v popredných geografických, spoločenských a odborných (teologických a religionistických) magazínoch, píše knihy, organizuje fotografické výstavy.
Havelka sa dlhodobo venuje tradičným africkým náboženstvám aj ich vzťahu k africkému kresťanstvu a islamu.
Ocenenie.
Hlavná novinárska cena Czech Travel Press za článok o náboženských rituáloch vo svete. 
Iniciatíva "Cestovatelia pre medzináboženský dialóg".
Havelka je zakladateľom iniciatívy "Cestovatelia pre medzináboženský dialóg". 
Knihy.
Havelka je autorom niekoľkých kníh:
Boli sme raz milovaní

Boli sme raz milovaní je názov šiesteho sólového albumu slovenského speváka Paľa Haberu. Tento album v roku 2000 vydalo hudobné vydavateľstvo Mercury.
Bob Odenkirk

Robert „Bob“ John Odenkirk (* 22. október 1962, Berwyn, Illinois) je americký herec, komik a filmár írsko-nemeckého pôvodu. Známy je predovšetkým svojou rolou právnika Saula Goodmana v kriminálno-dramatickom seriáli Perníkový tatko (20092013) a Better Call Saul (20152022), za ktorú bol päťkrát nominovaný na Cenu Primetime Emmy pre najlepšieho herca v hlavnej úlohe dramatického seriálu.
Vianočná hviezda (Habera)

Vianočná hviezda je názov spoločného kompilačného albumu s Vianočnými piesňami, ktorý vyšiel opernému spevákovi Petrovi Dvorskému a slovenskému rockovému spevákovi Pavlovi Haberovi. Tento album v roku 2001 vydalo hudobné vydavateľstvo Forza Music.
Tomáš Ferko

Mgr. Tomáš Ferko (* 26. apríl 1978 ) je slovenský diplomat, od augusta 2023 veľvyslanec Slovenska v Indonézii, v Singapure, na Filipínach, na Východnom Timore, v Malajzii, v Bruneji a na Papue-Novej Guinei. Od marca 2019 bol veľvyslanec v Austrálii s akreditáciou aj na Novom Zélande a v štátoch Oceánie (Cookove ostrovy, Fidži, Kiribati, Nauru, Papua-Nová Guinea, Samoa, Šalamúnove ostrovy, Tonga, Tuvalu, Vanuatu).
Život.
Po absolvovaní štúdia na Gymnáziu Poštová 9 v Košiciach (1992 – 1996) vyštudoval Fakultu politických vied a medzinárodných vzťahov Univerzity Mateja Bela v Banskej Bystrici (19962001) a neskôr absolvoval kurz medzinárodného diplomatického vzdelávania na Akadémii zahraničnej služby, ktorá spadá pod Ministerstvo zahraničných vecí Nemeckej spolkovej republiky (2003).
V rokoch 20142019 pôsobil ako riaditeľ odboru protokolu Kancelárie prezidenta SR Andreja Kisku. 13. februára 2019 ho prezidentka SR Zuzana Čaputová poverila vedením veľvyslanectva v Austrálii a následne 12. marca T. Ferko odovzdal kópie poverovacích listín do rúk riaditeľky protokolu Ministerstva zahraničných záležitostí a obchodu Austrálie Lyndall Sachs.
V auguste 2023 ho prezidentka Zuzana Čaputová vymenovala za veľvyslanca v Indonézii, v Singapure, na Filipínach, na Východnom Timore, v Malajzii, v Bruneji a na Papue-Novej Guinei.
Dom Konstantina Stoilova

Dom Konstantina Stoilova () je meštiansky dom z polovice 19. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku. V dome sa narodil neskorší bulharský premiér Konstantin Stoilov.
Lokalita.
Danovov dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „Săborna“ () č. 21 oproti schodisku vedúcemu ku Katedrále Zosnutia Bohorodičky.
Dejiny a charakteristika.
Dom bol postavený v roku 1850. Je typickým predstaviteľom obrodeneckého domu plovdivského typu. Svojím vznikom v polovici 19. storočia sa radí k zástupcom neskoroobrodeneckej plovdivskej architektúry. Budova je asymetrická, jednoposchodová s typickým štítovým frontónom nad portikom pri vchode. Zadná fasáda domu je dvojposchodová pričom jej súčasťou sú zvyšky starej pevnostnej steny antického Filipopolu spolu s časťou obrannej pevnostnej veže. V dvoch miestnostiach sú zachované zdobené alafrangy, špecifické interiérové niky vyskytujúce sa v domoch z obdobia bulharského národného obrodenia, pričom ich výzdoba je tvorená freskami, ktoré zobrazujú malebné krajinky.
V dome sa narodil neskorší bulharský premiér Konstantin Stoilov.
Od roku 2013 je dom sídlom plovdivskej pobočky Bulharskej šachovej federácie a je známy ako "Dom šachistu" ().
Štatút a dôvod pamiatkovej ochrany.
Kategória: kultúrna pamiatka národného významu
Budova bola vyhlásená za kultúrnu pamiatku v Štátnom vestníku č.4 z roku 1995, pričom ako dôvod ochrany bola uvedená architektonicko-historická hodnota budovy. Názov budovy ako je uvedený na zozname kultúrnych pamiatok národného významu je "Kăšta на Konstantin Stoilov" (, doslova "Dom Konstantina Stoilova").
Alafranga

Alafranga () je druh bohato zdobenej interiérovej dekoratívnej niky polkruhového klenutého tvaru, ktorá sa zvykne vyskytovať v bulharských obrodeneckých domoch. 
Stavali sa väčšinou v domoch bohatých občanov približne od polovice 19. storočia. Umiestnené bývali buď ako samostatný prvok alebo bývali súčasťou steny. Do vnútorného priestoru niky sa buď vkladal nejaký okrasný prvok, typicky kvety alebo zrkadlo, alebo bola dekoratívnymi freskami vyzdobená samotná alafranga a tvorila okrasný prvok sama o sebe. Motívy fresiek v alafrangách bývali často orientálne obrazce, zátišia s kvetmi, ale aj vyobrazenia krajiniek a výjavov z miest. Často tak pôsobili ako pomyselné okno, cez ktoré človek mohol vidieť výjav z iluzórnej krajiny. 
Pôvod slova.
Slovo pochádza z talianskeho výrazu "alla franca" a doslovne by sa dal preložiť ako "po francúzsky", alebo "na francúzsky spôsob". V prenesenom význame môže výraz znamenať aj "po európsky", alebo "na európsky spôsob".
Výskyt.
Alafrangy sa vyskytujú v mnohých domoch z obdobia bulharského národného obrodenia. Významným centrom výskytu tohto architektonického prvku je Plovdiv, kde sa alafrangy nachádzajú napríklad v Chindlijanovom dome, v Dančovovom dome, v Kliantiho dome, v dome Verena Stamboľana, v Nedkovičovom dome, alebo v dome, kde sa dnes nachádza plovdivské Etnografické múzeum. Ďalej sa nachádzajú napríklad v Koprivštici (Oslekovov dom, Ľutovov dom), v Slivene (Marinkevov dom), v Karlove, v Kazanlăku, ale aj v ďalších bulharských mestách.
Národné jedlo

Národné jedlo je jedlo, ktoré je silné späté s konkrétnou krajinou. Je súčasťou identity a sebaobrazu národa.
Počas budovania európskeho impéria si národy vytvorili národnú kuchyňu, aby sa odlíšili od svojich rivalov.
Bryndzové pirohy

Bryndzové pirohy sú typickým jedlom slovenskej kuchyne; pozostávajú z pirôh plnených zemiakovou kašou a bryndzou. Na tanier sa servíruje asi 1214 pirôh s prídavkom kyslej smotany, kúskov chrumkavej slaniny a byliniek.
Menestratos

Menestratos () môže byť:
Holica (vrch v Nízkych Tatrách; 1575 m n. m.)

Holica () je vrch v Nízkych Tatrách. Leží juhovýchodne od Svarína, približne juhovýchodne od Liptovského Hrádku. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Východná. Najbližšími sídlami sú severne ležiace osady Svarín a Čierny Váh, západným smerom leží Nižná Boca a Malužiná a východným Liptovská Teplička. Vrch je súčasťou Národného parku Nízke Tatry.
Opis.
Holica je súčasťou rázsochy, ktorá vybieha severovýchodným smerom z masívu Veľkého boku () cez Nemeckú () na Mendíčku (). Je pokračovaním výrazného hrebeňa, ktorý vedie severným smerom zo Zadnej hole () v hlavnom hrebeni medzi Bacúšskym sedlom a sedlom Priehybka a pokračuje cez Zadnú Širokú () na Veľký bok, kde sa vetví. Západným smerom sa nachádza Pálenica (), Mačacia (), Chmelinec () a Malý bok (), južným susedí Veľký bok (), Nemecká () a Malá Vápenica (), východným Medvedia () a Oselná () a severným Mendíčka, Hošková () a Turková (). Masív patrí do povodia Váhu, kde vodu zo západných svahov odvádza potok Nižný Chmelinec, zo severných Vyšný Chmelinec a z južnej časti prítoky riečky Ipoltica. Na vrchol nevedie značený turistický chodník.
Výhľady.
Vrcholovú časť pokrýva nesúvislý riedky les s viacerými holinami, umožňujúcimi tak obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež Vysoké a Západné Tatry a Chočské vrchy.
Prístup.
Na vrchol nevedie značená trasa, no sedlom Nemecká pod rovnomenným vrchom vedie žlto značený turistický chodník zo Svarína údolím Torysa a smerujúci do Sedla pod Veľkým bokom.
Poprava (film z roku 1998)

Poprava () je dramatický film z roku 1998, natočený podľa knižnej predlohy "Force majeure" od Pierra Joliveta. Film získal pozitívne recenzie od filmových kritikov. 
Film hovorí príbeh troch kamarátov (Lewis, Sheriff a Tony), ktorí spolu trávia leto v Malajzii. Tony a Sheriff sa rozhodnú Malajziu opustiť a Lewis tam zostáva žiť. Krátko po ich odchode, však miestna polícia prehľadáva dom Lewisa, kde hľadá ukradnutý bicykel ale namiesto bicykla, tam nájdu veľké množstvo hašiša a Lewisa uväznia a odsúdia na trest smrti. Po čase, Lewis povie svojej právničke Beth, že jeho dvaja kamaráti - Tony a Sheriff boli do tejto kauzy zaplatení a ak zoberú časť viny na seba, zachránia život Lewisovi. To má však háčik.
Siverskodoneck

Siverskodoneck (ukr. "Сіверськодонецьк," rus. "Северодонецк" Severodoneck, do r. 2024 Sjevjerodoneck, ukr. "Сєвєродонецьк") je mesto v Luhanskej oblasti na východe Ukrajiny, ležiace na ľavom brehu rieky Siverskyj Donec. Od roku 2014 bolo administratívnym strediskom Luhanskej oblasti, keďže jej hlavné mesto Luhansk je pod kontrolou separatistickej Luhanskej ľudovej republiky.
Dejiny.
Mesto bolo založené v roku 1934 počas stalinskej industrializácie ZSSR ako Lischimstroj (rus. Лисхімстрой; skratka pre "Lisičanskoje chimičeskoe stroiteľstvo"). Ležalo 6 km od železničnej stanice Lisičansk, resp. Lysyčansk. V roku 1950 bolo premenované na Sjevjerodoneck (ukr.), resp. Sievierodoneck (rus.). V roku 1958 získalo štatút mesta. Postupným rozvojom a výstavbou ďalších tovární sa stalo veľkomestom. Od rozpadu Sovietskeho zväzu, kedy malo mesto viac než 130 000 obyvateľov, však začal postupný pokles až na hranicu 100 tisíc obyvateľov.
Siverskodoneck bol pred ruskou inváziou najväčším centrom chemického priemyslu na Ukrajine, predovšetkým vďaka dvom továrňam - Azot, ktorá produkovala hnojivá a iné chemikálie, a Skloplastyk, ktorá vyrábala plexisklá. Okrem toho bol sídlom dvoch univerzít, ktoré sa v roku 2014 premiestnili z okupovaného Luhanska.
Mesto bolo následne až do ruskej invázie v roku 2022 dočasným administratívnym centrom Ukrajinou ovládanej časti Luhanskej oblasti.
V dôsledku ruskej invázie na Ukrajinu bolo mesto po ťažkých bojoch medzi ruskými a ukrajinskými jednotkami značne poškodené. Od 25. júna 2022 je pod plnou kontrolou ruskej armády. Pred napadnutím malo približne 100 tisíc obyvateľov, po skončení bojov ostalo v meste údajne len okolo 10 tisíc civilistov.
V roku 2024 rozhodla Verchovna rada Ukrajiny o premenovaní mesta na "Siverskodoneck," keďže dovtedajší názov nezodpovedal štandardom ukrajinského jazyka.
Rodina (album)

Rodina je názov štúdiového albumu skupiny IMT Smile. Tento album v roku 2012 vydalo hudobné vydavateľstvo Universal Music.
Drakunkulóza

 
Drakunkulóza je ochorenie spôsobené vlasovcom medinským ("Dracunculus medinensis"). 
K nákaze dochádza vypitím vody, v ktorej sú perloočky alebo veslonôžky infikované larvami vlasovca. Prv sa neprejavujú žiadne symptómy. Približne po roku začne nakazená osoba pociťovať bolestivé pálenie, keď samička vlasovca začne v pokožke tvoriť zapuzdrenie, obvykle na dolnej končatine. O niekoľko týždňov neskôr začne z pokožky vyliezať červ. Počas tejto doby môže byť chôdza alebo práca obtiažna. Úmrtie spôsobené ochorením je veľmi zriedkavé.
Človek nie je jediným druhom, u ktorého dochádza k nákaze vlasovcom medinským. K nákeze môže dôjsť aj napríklad u psov a mačiek. Červ má jeden až dva milimetre v priemere a dospelá samička má dĺžku 60 až 100 centimetrov (samčeky sú oveľa kratšie). Vajíčka dokážu mimo tela človeka prežiť až tri týždne. Predtým musia byť vajíčka požité perloočkami. Larva môže v tele perloočky prežívať štyri mesiace. Aby sa teda ochorenie v oblasti udržalo, musí každý rok dôjsť k nákaze človeka. Diagnózu ochorenia možno obvykle stanoviť na základe príznakov a symptómov ochorenia.
Súčasťou prevencie je včasná diagnóza ochorenia a následná prevencia styku poranenia s pitnou vodou. Medzi ďalšie snahy o prevenciu patrí zlepšenie prístupu k čistej vode alebo filtrácia vody, pokiaľ nie je čistá. Filtrácia cez tkanú látku je obvykle dostačujúca. Kontaminovanú pitnú vodu je možné ošetriť chemickým prípravkom temefos, ktorý larvy vlasovca zabije. Voči ochoreniu neexistuje žiadny liek či očkovanie. Červa je možné v priebehu času pomaly vyťahovať navíjaním na paličku. Vredy, ktoré sa v priebehu rastu červa tvoria, môžu byť infikované baktériami. Aj niekoľko mesiacov po vybratí červa môže byť miesto stále bolestivé. 
V roku 2013 bolo ohlásených 148 prípadov nákazy. Toto číslo je v prudkom kontraste s 3,5 miliónmi prípadov v roku 1986. Ochorenie sa dnes vyskytuje už len v štyroch krajinách v Afrike, oproti 20 krajinám v 80. rokoch 20. storočia. Najviac postihnutou krajinou je Južný Sudán. Pravdepodobne pôjde o prvé parazitné ochorenie, ktoré sa podarí vyhubiť. 
Drakunkulóza je známa už od dávnych čias. Zmienka o nej je uvedená už v egyptskom lekárskom spise Ebersov papyrus, ktorý pochádza asi z roku 1550 pred Kristom. Názov drakunkulóza je odvodený z latinského „strádanie spôsobené malými dráčikmi“, zatiaľ čo názov „guinejský červ“ vznikol až keď sa Európania prvýkrát objavili na guinejskom pobreží západnej Afriky v 17. storočí. Druh príbuzný vlasovcovi medinskému spôsobuje ochorenie aj u iných druhov zvierat. Zdá sa, že tento iný druh nespôsobuje nákazu u človeka. Drakunkulóza je klasifikovaná ako zanedbávaná tropická choroba (NTD).
Dom s hlavami

Dom s hlavami () je budova z konca 19. storočia, nachádzajúca sa v centrálnej časti mesta Plovdiv v Plovdivskej oblasti v južnom Bulharsku.
Iné názvy.
V čase vzniku bola budova známa ako Dochodno zdanie (, doslova "Príjmová budova"), neskôr v čase socializmu ako Pokazen magazin (, doslova "Výstavná predajňa").
Lokalita.
Kăštata s glavite leží v centrálnej časti mesta Plovdiv na ulici „Kňaz Aleksandăr I“ () oproti budove Mestkej umeleckej galérie.
Charakteristika a dejiny.
Dom býva považovaný za jednu z najkrajších budov na ulici „Kňaz Aleksandăr I“. Budova bola postavená v priebehu konania Prvej bulharskej poľnohospodársko-priemyselnej výstavy () v roku 1892. Autorom projektu budovy bol švajčiarsky architekt Emanuel Lupus a vlastníkom budovy bol Ilija Kalev.
V roku 1896 bola k budove zo strany ulice „Kňaz Aleksandăr I“ pristavaná budova obchodného domu Orozdi Bak, podľa projektu architekta Josefa Schnittera a v roku 1905 bola k domu z druhej strany pristavaná ďalšia trojposchodová budova, taktiež podľa projektu Josefa Schnittera. Všetky tri budovy sú kultúrnymi pamiatkami a vytvárajú dokopy jedinečný architektonický ansámbel.
V roku 1905 postihol budovu požiar, ktorý poškodil strechu a dom tak bol o niečo neskôr reštaurovaný. V období Bulharskej ľudovej republiky sídlil v budove tzv. "pokazen magazin" (doslovne výstavná predajňa), čo bol špecifický druh predajne s potravinami v období socializmu, ktorý ponúkal vzácny a nezvyčajný tovar za vyššie ceny, ako sú dotované ceny masového tovaru, typické pre obchodnú sieť fungujúcu v podmienkach trvalého deficitu komodít – teda napríklad skorú skleníkovú zeleninu, konzervy (inak určené na export), ako aj dovážané komodity, medzi inými napríklad citrusové plody a banány.
V neskoršom období budova prešla niekoľkými reštauráciami, pričom posledná je z roku 2022.
Štatút a dôvod pamiatkovej ochrany.
Kategória: kultúrna pamiatka miestneho významu
Patron (pes)

Patron (; * 20. júl 2019) je pes rasy teriér Jacka Russella, ktorý slúži v Štátnej službe Ukrajiny pre mimoriadne situácie () ako služobný pes na vyhľadávanie výbušnín.
Je maskotom Medzinárodného koordinačného centra pre humanitárne odmíňovanie, ktorého zriadenie 5. mája 2022 ohlásil ukrajinský minister vnútra Denys Monastyrskyj. 8. mája prezident Volodymyr Zelenskyj v sprievode kanadského premiéra Justina Trudeau vyznamenal Patrona a jeho psovoda Radom za odvahu tretej triedy. K tomuto dňu mal Patron na konte až 236 kusov nájdenej nevybuchnutej munície.
Na ceste 1979

Na ceste 1979 je názov štúdiového albumu skupiny IMT Smile. Tento album v roku 2015 vydalo hudobné vydavateľstvo Universal Music.
Menestratos z Pergamonu

Menestratos () bol starogrécky sochár z Pergamonu.
Menestratos, syn Hippia z Pergamonu, bol činný zrejme v neskoro helenistickom období. Jeho signatúry sa našli na dvoch stojacich sochách mužov v životnej veľkosti, už bez hlavy. Tieto sochy (mužov v himatiónoch) patrili do skupiny šiestich mramorových portrétnych sôch (je možné, že aj sochu pod č. 2 vytvoril Menestratos) z tohto obdobia objavených v rokoch 2004 – 2006 tureckými archeológmi v ruinách buleutérionu (vo svojom pôvodnom umiestnení boli sochy evidentne umiestnené na mramorových podstavcoch vo vnútri špeciálneho výklenku na severnej stene buleutérionu) starovekého mesta Aigai (Nemrud Kalesi) v Aiolii (v západnej Anatólii). Nápisy na oboch sochách sú vyryté na podperách sôch v tvare kmeňa stromu za pravou nohou:
Predpokladá sa, že tieto sochy boli vyrobené v dielni Menestrata v Pergamone a potom prevezené do Aigai. (dnes sa nachádzajú v archeologickom múzeu v Manise pod inv. číslami "A04.Pl.3" a "A04.Pl.4.") 
Menestratos a Hippias boli bežné starogrécke mená a znalci poukazujú na to, že sú to dve z najčastejšie používaných mien v Pergamone počas 2. a 1. storočia pred Kr.
Play-off

Play-off (iné zápisy: "playoff", "play off") je séria vylučovacích športových zápasov o konečného víťaza hraná v závere súťaže. Na tomto princípe fungujú napr. majstrovstvá sveta v ľadovom hokeji či NHL.
Stereo systém

Stereo systém (iné názvy: hi-fi systém, hi-fi veža, stereo veža; skrátene veža) je všeobecný názov pre súbor samostatných elektroakustických zariadení naukladaných na seba a po prepojení tvoriacich vežu.
Súbor hi-fi zariadení populárny v 80. rokoch spočiatku pozostával z: magnetofónu, rozhlasového tuneru, zosilňovača a možno ekvalizéru a gramofónu. K dispozícii bola aj menej prepracovaná konfigurácia, ktorá obsahovala prijímač. Neskôr sa k zosilňovaču alebo prijímaču pripojí CD prehrávače, SACD, hudobné servery, časovače atď. Reproduktory sú pripojené k zosilňovaču alebo prijímaču.
Progresívna miniaturizácia elektronických komponentov umožnila zmenšiť veľkosť a hmotnosť hi-fi zariadenia natoľko, že ho už nebolo potrebné umiestňovať do niekoľkých samostatných krytov. V dôsledku toho sa začala výroba minisystémov ("miniveží"), ako aj ich miniatúrnej podoby mikrosystémov ("mikroveží"). V súčasnosti sú veže pozostávajúce iba z audio segmentov zriedkavé. Nahradili ich súpravy, ktoré obsahujú aj video zariadenia. Tie sa nazývajú systémami domáceho kina.
Tendencia uzatvárať komponenty do mnohých samostatných krytov s oddelenými napájacími zdrojmi zostáva v segmente najdrahších domácich audio zariadení nezmenená. Typické sú súpravy s dodatočne oddelenými predzosilňovač a výkonový zosilňovač. Podľa marketingových materiálov dokážu takéto riešenia radikálne zlepšiť zvuk odstránením rôznych skreslení. Neexistujú na to žiadne overiteľné dôkazy.
Chmelinec (vrch v Nízkych Tatrách)

Chmelinec () je vrch v Nízkych Tatrách. Leží juhovýchodne od Svarína, približne juhovýchodne od Liptovského Hrádku. 
Poloha.
Nachádza sa v strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Východná. Najbližšími sídlami sú severne ležiace osady Svarín a Čierny Váh, západným smerom leží Nižná Boca a Malužiná a východným Liptovská Teplička. Vrch je súčasťou Národného parku Nízke Tatry.
Opis.
Chmelinec je súčasťou rázsochy, ktorá vybieha severovýchodným smerom z masívu Veľkého boku () cez Nemeckú () a následne sa stáča na severozápad k vrchu Pálenica (). Je pokračovaním hrebeňa, ktorý vedie severným smerom zo Zadnej hole () v hlavnom hrebeni medzi Bacúšskym sedlom a sedlom Priehybka a pokračuje cez Zadnú Širokú () na Veľký bok, kde sa vetví. Západným smerom sa nachádza Mačacia () a Pukanec (), severným Pálenica (), Hošková () a Turková (), východným Mendíčka (), Holica () a Malá Vápenica () a južným Veľká Vápenica (), Nemecká () a Veľký bok (). Masív patrí do povodia Váhu, kde vodu z južných a západných svahov odvádza Svarínka, zo severných potok Nižný Chmelinec. Na vrchol nevedie značený turistický chodník.
Výhľady.
Hrebeň i vrcholovú časť pokrýva nesúvislý, miestami riedky les s viacerými holinami v okolí, umožňujúcimi tak obmedzený rozhľad. Z vhodných lokalít je možné pozorovať mnohé vrcholy Nízkych Tatier, no tiež Vysoké a Západné Tatry a Chočské vrchy.
Prístup.
Na vrchol nevedie značená trasa, no juhozápadným úpätím vedie údolím Torysa žlto značený turistický chodník zo Svarína do sedla Nemecká a ďalej do Sedla pod Veľkým bokom.
Chmelinec

Chmelinec môže byť:
Budeme to stále my

Budeme to stále my je názov štúdiového albumu skupiny IMT Smile. Tento album v roku 2018 vydalo hudobné vydavateľstvo Universal Music.
DDT (rozlišovacia stránka)

DDT môže byť:
John Krasinski

John Burke Krasinski (* 20. október 1979, Newton, Massachusetts, USA) je americký herec, režisér a scenárista. Objavil sa napr. vo filmoch "Svadba a iné pohromy", "Je to komplikované", "Všade dobre, prečo byť doma?", prepožičal svoj hlas postave Lancelota v animovanom filme "Shrek Tretí", ale najväčšiu popularitu si získal úlohou Jima Halperta v seriáli "The Office".
Osobný život.
Narodil sa v Newtone v Massachusetts internistovi poľského pôvodu Ronaldovi Krasinskému a Mary Clare, írskeho pôvodu. Má dvoch starších bratov Kevina a Paula a bol vychovávaný ako rímskokatolík. Od detstva sa kamaráti so svojím kolegom zo seriálu The Office B. J. Novakom, chodili spoločne na rovnakú základnú a strednú školu.
Pred nástupom na vysokú školu rok vyučoval angličtinu na Kostarike. Potom pokračoval v štúdiu na Brownovej univerzite, kde študoval divadelné umenie. Školu absolvoval v roku 2001.
V novembri 2008 začal chodiť s britskou herečkou Emily Bluntovou, s ktorou sa v auguste nasledujúceho roku zasnúbil a v júni 2010 oženil.
Kariéra.
Po absolvovaní Brownovej univerzity sa presťahoval do New Yorku, aby sa venoval herectvu. Objavil sa v niekoľkých reklamách a televíznych reláciách, pracoval aj ako čašník. Objavil sa v divadelnej hre "What the Eunuch Saw", ktorú napísal a režíroval jeho bývalý spolužiak. V roku 2000 pôsobil ako pomocný dramaturg v Late Night with Conan O'Brien.
Pred kamerou sa poprvýkrát objavil v roku 2000 v malej úlohe vo filme "State and Main". Nasledovali ďalšie malé úlohy v seriáloch a vo filmoch, ale veľkú popularitu si získal rolou Jima Halperta v seriáli "The Office", v ktorom začal účinkovať v roku 2005. V roku 2010 jednu epizódu tohoto seriálu aj sám režíroval.
V roku 2006 bol uvedený film "Nová vlna", kde stvárnil postavu Gideona. V rovnakom roku napísal a zrežíroval film "Brief Interviews with Hideous Men", ktorý bol uvedený v roku 2009 na Filmovom festivale Sundance.
Objavil sa aj v hlavných alebo vedľajších úlohách v niekoľkých romantických komédiách. V roku 2007 hral vo filme "Svadba a iné pohromy" s Mandy Moorovou a Robinom Williamsom, o rok neskôr vo filme "Tvrdé palice" s Georgom Clooneym a Renee Zellwegerovou. V roku 2009 sa objavil po boku Meryl Streepovej, Aleca Baldwina a Steva Martina vo filme "Je to komplikované".
V roku 2012 si zahral vo filme "Nobody Walks", ktorý mal premiéru na Filmovom festivale Sundance. V roku 2015 sa stal výkonným producentom televízneho programu "Súboj playbackov". O rok neskôr program získal nomináciu na Cenu Emmy. V roku 2015 si zahral po boku Emmy Stone vo filme "Aloha". Film mal negatívny ohlas. V roku 2016 si zahral vo vojnovom filme "13 hodín: Tajní vojaci z Bengházi" a v dramatickom filme "The Hollars".
V roku 2018 režíroval a napísal scenár k hororovému filmu "Tiché miesto", v ktorom si aj zahral spolu so svojou manželkou Emily Bluntovou. Film získal veľa dobrých ohlasov a zarobil vyše 325 miliónov dolárov. V tom istom roku získal hlavnú úlohu v seriáli "Jack Ryan".
Marcel Nemec

Marcel Nemec (* 8. jún 1971, Žiar nad Hronom – † 16. február 2024, Kremnica) bol slovenský herec, hudobník a zabávač. Bol spoluzakladateľom satiricko-umeleckého súboru Jána Kopytu (Kopytovci). V roku 2003 napísal knihu "HomoŠapiens", ktorá je jedinečná v tom, že sa v nej prvýkrát na Slovensku mediálne známy človek, ktorý pôsobí v šoubiznise, otvorene hlási k homosexualite.
Životopis.
Narodil sa 8. júna 1971 v žiarskej pôrodnici, vyrastal v Kremnici. Vyštudoval herectvo na Štátnom konzervatóriu v Bratislave. Počas jeho štúdia založil spolu so spolužiakmi satiricko-umelecký súbor Jána Kopytu (Kopytovci), s ktorým hrávali autorské predstavenia a kabarety. Po štúdiu sa zamestnal v reklamnej agentúre, kde neskôr zastával pozíciu riaditeľa obchodu a marketingu futbalovej Sparty Praha.
Pracoval pre svoje občianske združenie "Moonlight camp", ktoré sa venuje zážitkovému vzdelávaniu detí a mládeže. Je jedným zo zakladateľov občianskeho združenia "Tatry máme radi", ktoré v lete organizuje zážitkový tábor v slovenských horách. Účinkoval v televíznych reklamách, televíznych seriáloch, filme, v divadle Aréna a v Mestskom divadle Žilina. Na Novej scéne hral v muzikáli "Fontána pre Zuzanu". V minulosti hrával v divadle La Komika. V roku 2019 kandidoval v eurovoľbách za Európsku demokratickú stranu. Zomrel 16. februára 2024 doma v Kremnici, v blízkosti svojej rodiny. Príčinou smrti bola rakovina slepého čreva, ktorá postupom času napadla aj pečeň.
Štefan Martinovič

Mgr. art. Štefan Martinovič (* 25. augusta 1982, Zlaté Moravce) je slovenský herec, dabér a komik. 
Životopis.
Narodil sa v Zlatých Moravciach.
Odmalička sa venoval herectvu v ochotníckom súbore Petra Kereša. Študoval na Súkromnom konzervatóriu Dezidera Kardoša v Topoľčanoch po ktorom začal študovať herectvo na Vysokej škole múzických umení v Bratislave. 
Keď mal 12 rokov, prvýkrát si zahral v poľskom seriáli "Jest jak jest" v troch epizódach. Neskôr si v roku 2006 zahral v študentskom filme Ábelov čierny pes, ktorý režírovala Mariana Čengel Solčanská. V súčasnosti pôsobí ako herec v divadle La Komika, účinkuje vo viacerých filmoch a seriáloch a vo voľnom čase sa venuje dabérstvu a sociálnych sieťam.
Mám, čo som chcel

Mám, čo som chcel je názov debutového štúdiového albumu slovenského speváka Bystríka. V roku 2005 tento album vydalo hudobné vydavateľstvo Street Production.
Hayley Atwellová

Hayley Elizabeth Atwellová (* 5. apríla 1982, Londýn) je anglicko-americká herečka. Preslávila sa najmä úlohou agentky Peggy Carterovej vo filmoch a seriáloch od série Marvel Cinematic Universe.
Životopis.
Narodila sa v Londýne, je dcérou Allison a Granta Atwella. Jej matka pochádza z Anglicka, otec z amerického Kansasu. Má britské aj americké občianstvo. Jej rodičia sa rozviedli, keď mala 2 roky. Navštevovala Sion-Manning Roman Catholics Girl's School v Londýne a London Oratory School. V roku 2005 promovala na Guidhall School of Music and Drama.
Kariéra.
V roku 2007 sa poprvýkrát objavila vo filme Woodyho Allena - "Kasandrin sen". O rok neskôr sa objavila vo filme "Návrat na Brideshead" a vo filme "Vojvodkyňa", za ktorý bola nominovaná na British Independent Film Award.
V januári 2009 se predstavila v divadelnej hre "A View from the Bridge" v divadle Duke of York's, za čo bola nominovaná na Laurence Oliver Award. Získala úlohu v minisérii stanice AMC "Vezeň". O rok neskôr si zahrala rolu Freyu Deverell v adaptácií románu Williama Boyda "Any Human Heart".
V roku 2011 si zahrala agentku Peggy Carterovú v superhrdinskom filmue '. MTV Networks ju nominovalo ako jeden z objavov roku 2011. Úlohu Peggy si zopakovala v krátkom filme z roku 2013" Agentka Carterová", v roku 2014 vo filme ' a v televíznim seriáli "Agenti S.H.I.E.L.D.", roku 2015 vo filmoch ' a "Ant-Man", v roku 2019 vo filme ' a v roku 2022 vo filme "Doctor Strange v mnohovesmíre šialenstva". V rokoch 2015–2016 bol odvysielaný seriál "Agent Carter" o živote agentky Peggy Carterovej. Svôj hlas postave Peggy Carterovej prepožičala aj v animovanom seriáli Čo keby...? a do videohier "Captain America: Super Solider" a "Lego Marvel's Avengers".
V roku 2016 bola obsadená do nového právnického seriálu "Conviction".
J.K. Simmons

Jonathan Kimble Simmons (* 9. január 1955, Detroit, USA) je americký herec. Jedna z jeho najznámejších úloch je J. Jonah Jameson z filmovej série Spiderman a úloha starostu Lionhearta z animovaného filmu Zootropolis.
Začiatky.
Narodil sa v Detroite v USA do rodiny úradničky Patricie a profesora Donalda. Jeho brat David je spevák a skladateľ, sestra Elizabeth je vysokoškolskou profesorkou. Vyrastal v Ohii a Montane. Neskôr sa stal členom divadla v Seattli.
Kariéra.
Pred kamerou sa poprvýkrát objavil v roku 1976 v televíznom filme "Detektív Doyle". Divákom môže býť známy z mnohých úspešných filmov napr. "Nezvaný hosť", "Šakal", "Anastázia", "Celebrity", "Pravidlá muštárne", "Hra snov", "Takmer dokonalý zločin", " alebo "Whiplash", za ktorý získal Oscara, Zlatý Glóbus a cenu British Academy Film Awards v kategórii Najlepší mužský herec vo vedľajšej úlohe.
Objavil sa aj v hlavných úlohách seriálov: "" alebo "Closer".
Patrí aj medzi hercov vystupujúcich na Broadwayi.
Osobný život.
Od roku 1996 je ženatý s Michelle Schumacherovou a majú spolu 3 deti.
Matej Ftáčnik

Mgr. Matej Ftáčnik (* 29. september 1992, Bratislava) je slovenský technologický podnikateľ roka 2019 a spoluzakladateľ softvérovej firmy Vacuumlabs a Vacuum Group, tímu vyše 500 odborníkov v oblasti budovania produktov a služieb v 13 firmách.
Životopis.
Narodil sa v Bratislave. Je absolventom fakulty matematiky, fyziky a informatiky na Univerzite Komenského v Bratislave. Svoje skúsenosti s business developmentom získal v Silicon Valley, kde pomáhal pri expandovaní slovenských startupov do USA. Je zakladateľom Spotu - prvého slovenského kreatívneho priestoru, ktorý sa veľmi rýchlo stal tvorivým ekosystémom a urýchľovačom mnohých komunitne orientovaných aktivít (vzdelávanie, sieťovanie, mentoring) a podnikateľských činností (podnikové poradenstvo, podpora, fundraising). Od roku 2012 Spot prilákal viac ako 6500 nadšencov, má 120 mentorov, ktorí pracovali na 150 startupoch.
Organizoval prvé tri Startup Weekends na Slovensku. Vďaka tejto aktivite v roku 2011 vyhral Startup Award. Bol spoluzakladateľom Startup Campov na Slovensku a v Česku, kde usporiadal startup Summit v Prahe, ktorého sa zúčastnilo 250 CEE.
Zároveň je spoluzakladateľom prvej LGBTQ+ bankovej služby v USA s názvom "Daylight". V roku 2021 zaznamenala úspechy a napriek globálnej pandémii a neistote v bankovníctve si našla tisícky záujemcov vďaka silnej podpore komunity, ktorou je založená a vedená. Podporuje diverznú spoločnosť a otvorene bojuje za práva znevýhodnených skupín.
V súčasnosti je spoločník a riaditeľ vo firme Vacuumlabs s.r.o., ktorá organizuje ReactiveConf – druhú najväčšiu konferenciu na svete na tému web a mobile vývoj v prostredí React a príbuzných technológiách.
Len ty a ja

Len ty a ja je názov druhého štúdiového albumu slovenského speváka Bystríka. V roku 2007 tento album vydalo hudobné vydavateľstvo Street Production.
Pálenica (vrch v Nízkych Tatrách; 1370 m n. m.)

Pálenica () je vrch v Nízkych Tatrách. Leží juhovýchodne od Svarína, približne juhovýchodne od Liptovského Hrádku. 
Poloha.
Nachádza sa na severe strednej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží v Žilinskom kraji, v okrese Liptovský Mikuláš a na katastrálnom území obce Východná. Najbližšími sídlami sú severne ležiace osady Svarín a Čierny Váh, západným smerom leží Kráľova Lehota a Malužiná. Vrch je súčasťou Národného parku Nízke Tatry.
Opis.
Pálenica je súčasťou rázsochy, ktorá vybieha severovýchodným smerom z masívu Veľkého boku () cez Nemeckú () a následne sa stáča na severozápad k vrchu Vysoké (). Je pokračovaním hrebeňa, ktorý vedie severným smerom zo Zadnej hole () v hlavnom hrebeni medzi Bacúšskym sedlom a sedlom Priehybka a pokračuje cez Zadnú Širokú () na Veľký bok, kde sa vetví. Západným smerom sa nachádza Milkovo () a Pukanec (), južným Malý () a Veľký bok (), Mačacia (), Chmelinec () a Nemecká (), východným Holica (), Mendíčka () a Garajky () a severným Hošková (), Turková () a Vysoké (). Masív patrí do povodia Váhu, kde vodu zo západných svahov odvádza Svarínka, z východných potok Nižný Chmelinec. Na vrchol nevedie značený turistický chodník.
Výhľady.
Vrcholovú časť pokrýva súvislý, miestami riedky les, umožňujúci obmedzený rozhľad. Z vhodných lokalít je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy a Malú Fatru.
Prístup.
Na vrchol nevedie značená trasa, no juhozápadným úpätím vedie Svarínskou dolinou žlto značený turistický chodník zo Svarína do sedla Nemecká a ďalej do Sedla pod Veľkým bokom.
Charlie Cox

Charlie Thomas Cox (* 15. december 1982 Londýn, Anglicko, Spojené kráľovstvo) je britský herec. Medzi jeho najznámejšie role patrí Tristan Thorn vo filme "Hviezdny prach" (2007) alebo Matt Murdock / Daredevil v seriáloch na Netflixe "Daredevil" (2015–2018), "The Defenders" (2017) a v pripravovanom seriáli od Marvel Cinematic Universe: 
Životopis.
Narodil sa v Londýne v Anglicku ako najmladší z piatich súrodencov. Vyrastal vo Východnom Essexe ako syn Patricie C. A. "Trishy" a Andrewa Fredericka Seafortha Coxa, ktorý je vydavateľ. Medzi jeho predkov z otcovej strany patrí Sir Andrew Agnew, kapitán kráľovského námorníctva Frederick Lewis Maitland, James Ogilvy, Sir David Carnegie a guvernér New Yorku, Andrew Elliot. Bol vychovávaný ako rímskokatolík.
Navštevoval dve nezávislé školy: Ashdown House a Sherborne School. Neskôr sa vzdelával na divadelnej škole Bristol Old Vic Theatre School v Bristole.
Kariéra.
Cox hral hlavnú úlohu Tristana Thorna vo filme "Hviezdny prach". Ďalej sa objavil v roku 2008 vo filme "Stone of Destiny", kde si zahral Iana Hamiltona. V tom istom roku si zahral úlohu vojvodu z Crowborough v dramatickom seriáli "Panstvo Downton". Zahral si aj hlavnú úlohu v dráme "The Prince of Homburg". V roku 2011 stvárnil úlohu Josemaría Escrivá de Balaguer vo filme "There Be Dragons". V tom istom roku získal vedľajšiu úlohu v druhej sérií seriálu televízie HBO, "Impérium – Mafia v Atlantic City", kde hrá írského imigranta. V roku 2015 získal hlavnú úlohu Matta Murdocka v americkom seriáli "Daredevil". Úlohu Daredevila si zopakoval aj v projektoch od Marvel Cinematic Universe: a . Objaví sa aj v nadchádzajúcich MCU projektoch Echo a .
Robert Vano

Robert Vano (* 5. máj 1948, Nové Zámky) je slovenský fotograf žijúci v Prahe.
Život a tvorba.
Narodil sa v Nových Zámkoch na Slovensku maďarským rodičom. Po maturite v roku 1967 namiesto nástupu na vojnu emigroval cez Juhosláviu a Taliansko do Spojených štátov, kde sa uchytil ako kaderník a vizážista. Bol asistentom módnych fotografov, ako sú napríklad Horst P. Horst, Marco Glaviano alebo Leo Castelli. Od roku 1984 je samostatným fotografom. Pôsobil v New Yorku, Paríži a Miláne a v Prahe, kde fotografoval pre módne časopisy (napr. "Cosmopolitan", "Harper's Bazaar", "Vogue").
Od roku 1995 žije v Prahe, kde v období 1996–2003 pracoval ako umelecký riaditeľ v českom vydaní časopisu "Elle" a potom do roku 2009 ako kreatívny riaditeľ v agentúre "Czechoslovak models". Od tej doby pracuje ako fotograf na voľnej nohe.
Robert Vano je predovšetkým módny a reklamný fotograf. Fotografuje čiernobiele portréty a akty na klasický film a používa už málo používanú techniku platinotypie. Spolupracuje so svetovými značkami, vedie workshopy „Daylight nude“. Najradšej fotografuje pri dennom svetle.
Magazín "Colour Planet" ho v roku 2009 označil za „medzinárodne presláveného fotografa“ a umiestnil Vana na 11. miesto v rebríčku pätnástich najvplyvnejších českých gayov. V roku 2010 mu bola udelená Európska cena Trebbia za tvorivú činnosť. Preslávili ho okrem iného mužské akty. Jedným z jeho hlavných umeleckých vzorov je napr. i americký fotograf Bruce Weber.
V roku 2009 sa uskutočnila v pražskom Mánesu Vanova dosiaľ najväčšia výstava, ktorej názov "The Platinum Collection" odkazuje na jeho techniku.
Revištský potok

Revištský potok je potok v regióne Horehronie, na území obce Nemecká v okrese Brezno v Banskobystrickom kraji. Nachádza sa v geomorfologickom celku Veporské vrchy. Ústi do Hrona. Má dĺžku . Rád toku III. 
Prameň.
Pramení v v lesnom extraviláne v 
stredozápadnej časti územia obce Nemecká na severozápadnom svahu vrchu "Rakytovec" s 
Opis toku.
Od prameňa až do svojho ústia preteká "Revištský potok" územím obce Nemecká prevažne severným smerom najprv cez lesný extravilán, nepodstatne mení smer od severozápadu po severovýchod, v priberá ľavostranný bezmenný prítok prameniaci na severovýchodnom svahu vrchu "Kopok", v priberá ďalší ľavostranný bezmenný prítok, postupne preteká zmiešaným lesným a poľnohospodárskym extravilánom, ľavým brehom obmýva úpätie lúky "Revište", preteká cez lúku a pasienok "Štvrte" a hneď v vteká do intravilánu obce Nemecká, v podteká železnicu Banská Bystrica – Brezno, v ústi do Hrona ako jeho ľavostranný prítok.
"Revištský potok" patrí do okresu Brezno v Banskobystrickom kraji. Nachádza sa v geomorfologickej oblasti Slovenské rudohorie v geomorfologickom celku Veporské vrchy v geomorfologickom podcelku Čierťaž. Nemá dôležitejšie prítoky.
Pôvod názvu.
Motivantom názvu vodného toku "Revištský potok" bola charakteristická poloha lúky "Revište" na území obce Nemecká, ktorej severovýchodné úbočie je obmývané "Revištským potokom". Z toponyma "Revište" bolo po rozšírení o formant "-ský" a a po kombinácii so všeobecným podstatným menom potok s významom "menší prirodzený vodný tok" utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena "Revištský potok" ako súčasť veľmi početnej skupiny názvov v slovenskej toponymii, najmä hydronymii.
Názov vodného toku bol štandardizovaný v roku 2020.
V priestore slovenskej hydronymie vodných tokov hydronymum "Revištský potok" je jedinečným hydronymom (september 2022). 
Referencie.
Adrián Macho

Adrián Macho (* 27. jún 1982, Smrdáky) je slovenský ilustrátor, grafik a dizajnér.
Životopis.
Narodil sa 27. júna 1982 v obci Smrdáky na Záhorí. Študoval na strednej škole v Modre odbor umeleckej keramiky. Dlhé roky pracoval ako grafický dizajnér v rôznych reklamných agentúrach, naposledy na voľnej nohe. Jeho talent skutočne vystúpil do popredia, keď začal pracovať ako ilustrátor, keď začal ilustrovať knihy pre deti, napr. pre Mira Jaroša, alebo Zvieratká z abecedy od Ivony Ďuričovej. Viaceré detské knihy s Machovými ilustráciami sa stali na Slovensku bestsellermi a sú čitateľmi vysoko hodnotené. 
Jeho knižný debut Gerda – Príbeh veľryby dosiaľ vyšiel zatiaľ v 10 jazykoch. V roku 2019 získala v Prahe ocenenie Detská kniha roka, jej pokračovanie získalo 2. miesto.
Macho ilustroval všetkých sedem obálok knižnej čarodejníckej ságy o Harrym Potterovi. Po dvadsiatich rokoch od vydania prvého príbehu z pera J. K. Rowlingovej totiž vyšiel špeciálny potterovský box. Macho, ktorý je v kresbe samouk, vytvoril také krásne obrázky, že ich Rowlingovej vydavateľstvo označilo za jedny z najkrajších na svete.
Aktuálne žije a tvorí v Šamoríne.
Ocenenia.
2019 - Kniha roku - Čtení tě mění (Dětská kniha) - Gerda: Příběh velryby